Diari Oficial de la Generalitat Valenciana


Sumari del DOGV 3484, del 29-04-1999 (1999/1980)

Expedient B0380/1998. Notificació.
----------------------------------

### Dades del document

Número de DOGV
:   3484

Data del DOGV
:   29-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/1980


Organisme emissor
:   Conselleria de Sanitat

Tipus de document
:   Anunci

Expedient B0380/1998. Notificació. [1999/Q1980]
  
Com que no ha sigut possible notificar de forma personal i directa a l'interessat la Resolució de data 23 d'octubre de 1998, del director general de Salut Pública, dictada en l'expedient B0380/1998, es publica en el Diari Oficial de la Generalitat Valenciana segons que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de febrer de 1999.- El director general de Salut Pública: Francisco J. Bueno Cañigral.
  
"Vistos l'expedient sancionador número B0380/1998, instruït per la Direcció Territorial d'Alacant al senyor Roberto Moreno Prieto i la proposta de resolució formulada, resulten el següents fets
  
Fets
  
Primer
  
En les inspeccions dels inspectors de les àrees de salut 16 i 18, Alacant, al menjador col·lectiu que el senyor Roberto Moreno Prieto té en explotació comercial a Alacant, al carrer d'Eduardo Laguncha, número 3, es va comprovar:
  
Segons l'acta d'inspecció 17.933, de 23 de febrer de 1998, a la meitat de la inspecció la persona amb què s'entén la inspectora que actua es nega a la seua continuació, insultant-la, negant-se a firmar i a proporcionar dades del titular.
  
Continua la inspecció el dia 11 de març de 1998, segons les actes número 18.154, 18.153, 18.027 i 18.028. La inspecció és auxiliada per la policia local. La persona amb què s'entén la inspecció, la mateixa que la de la visita anterior, que resultà ser la mare del titular i responsable de l'establiment en la seua absència, es va negar una altra vegada a facilitar les seues dades familiars i a firmar l'acta, cosa que constitueix una obstrucció a la funció inspectora.
  
Segon
  
Com a conseqüència s'inicia, el 9 de juliol de 1998, un expedient sancionador al senyor Roberto Moreno Prieto, elevant-se la proposta de resolució el 12 d'agost de 1998, que es notifica mitjançant una publicació al tauler d'anuncis de l'Ajuntament d'Alacant i en el Butlletí Oficial de la Província d'Alacant (BOP número 206, de 9 de setembre), després de dos intents de notificació personal a l'interessat. En la proposta esmentada es considera que s'ha comés una infracció administrativa greu d'acord amb l'article 35.b.5 de la Llei 14/1986, de 25 d'abril, General de Sanitat, en relació amb el que disposen els articles 2.1.1 i 5.1 del Reial Decret 1945/1983, de 22 de juny. S'hi proposa una sanció de 500.001 pessetes.
  
Tercer
  
No es van formular al·legacions a la proposta de resolució.
  
Davant d'aquests fets cal considerar els fonaments de dret següents
  
Fonaments de dret
  
Primer
  
La competència d'aquesta Direcció General té el seu suport legal en els articles 20 del Decret 33/1997, de 26 de febrer, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, 9 del Decret 44/1992, de 16 de març, del Govern Valencià, de procediment, sancions i competència sancionadora en infraccions sanitàries i d'higiene alimentària.
  
Segon
  
El fet imputat constitueix una infracció administrativa segons els articles 35.b.5 de la Llei 14/1986, de 25 d'abril, General de Sanitat, i 2.1.1 i 5.1 del Reial Decret 1.945/1983, de 22 de juny. Aquesta infracció és qualificada com a greu per l'article 35.b.5 de la Llei 14/1986, de 25 d'abril, General de Sanitat.
  
Vistos els preceptes legals i reglamentaris esmentats i la resta dels generals i d'aplicació pertinent, resolc:
  
Imposar al senyor Roberto Moreno Prieto una sanció econòmica de cinc-centes mil una (500.001) pessetes atesos els criteris legals de graduació de la sanció establits en l'article 131 de la Llei 30/1992 i segons que disposa l'article 36 de la Llei 14/1986, de 25 d'abril, General de Sanitat.
  
La present resolució no exhaureix la via administrativa i s'hi pot interposar recurs ordinari davant el conseller de Sanitat en el termini d'un mes, segons que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Se li comunica que l'import de la sanció ha de fer-lo efectiu utilitzant els impresos que s'adjunten, en qualsevol entitat financera de les que s'hi indiquen i dins dels termini que també s'hi indiquen.
  
Se l'adverteix que si no la paga en el període voluntari esmentat, es procedirà sense cap més tràmit a l'exacció per via de constrenyiment, llevat del cas que presente un recurs ordinari, cosa que faria que els terminis començaren a comptar des de la data de la resolució corresponent.